 

**מכרז פומבי ממוכן דו-שלבי מספר 41/25 לאספקת, התקנת ותחזוקת מערכות מיזוג לחדרי שרתים וחדרי אל פסק**

## בנק ישראל (להלן: "הבנק") מזמין בזה הצעות לאספקת, התקנת ותחזוקת מערכות מיזוג לחדרי שרתים וחדרי אל פסק למשך שלוש שנים כולל אחריות מלאה על כלל המערכות, לרבות מערכת החשמל כולל עבודות וחלפים על חשבון החברה (להלן: "הפרויקט" או "השירותים"). בנוסף, הבנק רשאי להזמין מהקבלן הזוכה שירותי אחזקה למערכת המיזוג הקיימת במתקן כאמור בהסכם, במפרט הטכני ובכתב הכמויות המצ"ב (להלן: "אחזקת המערכת הקיימת") וזאת לתקופה של עד עשר שנים בהתאם להחלטת הבנק. כמו כן, הבנק רשאי להזמין מהקבלן הזוכה אספקה, התקנה ותחזוקת צ'ילר בירושלים (להלן: "רכישת צ'ילר").

## השירותים יינתנו בסניפי הבנק באזור המרכז ובירושלים, או במקום אחר כפי שיידרש על ידי הבנק ובתיאום עם הזוכה.

## תקופת ההתקשרות במכרז זה היא שלוש שנים כפוף לאפשרות הבנק בהסכם ההתקשרות לקצר את תקופת ההתקשרות. כמו כן, הבנק רשאי להאריך את תקופת ההתקשרות מעת לעת, ובסה"כ עד שבע שנים נוספות.

## רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:

## המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.

## המציע, או קבלן משנה מטעמו, הוא קבלן רשום בפנקס הקבלנים על פי חוק רישום קבלנים לעבודות הנדסה בנאיות תשכ''ט 1969, בענף 170, קבוצה ב'1- מתקני מיזוג אויר וקירור, לכל הפחות.

## המציע בעל ניסיון מוכח בביצוע של לפחות 4 פרויקטים שהסתיימו לאספקת והתקנת מערכות מיזוג לחדרי שרתים בעלי גודל של לפחות 210 KW, בין השנים 2020-2024.

## לקבלן מוקד שירות 24/7 ויכולת הגעה של צוות טכנאים לכל תקלה קריטית ע"פ קריאת הלקוח תוך 4 שעות מקבלת הקריאה.

## המציע או נציג מטעמו השתתף בכנס המציעים, כמפורט בסעיף 1.12 לעיל.

## ההשתתפות במכרז מותנית כאמור בהשתתפות המציע, או נציג מטעמו, בכנס מציעים אשר ייערך ב‏יום חמישי 31 יולי 2025, בשעה 10:00, ביעד באזור המרכז, שכתובתו תשלח למציעים שיאושרו להשתתף בכנס בלבד. המציעים נדרשים להודיע לבנק מבעוד מועד על כוונתם להשתתף בכנס, באמצעות משלוח דואר אלקטרוני לכתובת tenders@boi.org.il. יש להצטייד בתעודת זהות או רישיון נהיגה. ללא תעודה כאמור לא ניתן יהיה להשתתף בכנס.

## ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.

## המועד האחרון להגשת ההצעות הוא ‏יום חמישי 14 אוגוסט 2025 , בשעה 12:00.

1. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
2. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552289 או בדוא"ל tenders@boi.org.il.
3. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**